ai4bharat/Pralekha huggingface dataset:
रक्षा मंत्रालय
रक्षा सचिव श्री गिरिधर अरमाने और रोमानिया की रक्षा सचिव श्रीमती सिमोना कोजोकारू ने द्विपक्षीय बातचीत की
रक्षा सचिव, श्री गिरिधर अरमाने और रोमानिया की रक्षा सचिव, रक्षा नीति, योजना और अंतर्राष्ट्रीय संबंध विभाग की प्रमुख, श्रीमती सिमोना कोजोकारू ने 28 मार्च, 2023 को नई दिल्ली में रक्षा सहयोग पर एक द्विपक्षीय बैठक की। बैठक के दौरान सैन्य सहयोग, सैन्य प्रशिक्षण और पाठ्यक्रम, रक्षा सह-विकास और सह-उत्पादन और क्षमता निर्माण जैसे विभिन्न मुद्दों पर चर्चा की गई।
दोनों देशों ने द्विपक्षीय रक्षा सहयोग को और गति देते हुए रक्षा सहयोग पर एक समझौते पर हस्ताक्षर किए। दोनों पक्षों ने क्षेत्रीय सुरक्षा चुनौतियों पर अपने दृष्टिकोण साझा किए और रक्षा के सभी क्षेत्रों में सहयोग बढ़ाने के लिए मिलकर काम करने की अपनी प्रतिबद्धता व्यक्त की।
प्रधानमंत्री कार्यालय
प्रधानमंत्री ने किश्तवाड़ में हुई सड़क दुर्घटना में मृतकों के प्रति दुख व्यक्त किया
प्रधानमंत्री श्री नरेन्द्र मोदी ने किश्तवाड़ में हुई एक सड़क दुर्घटना के मृतकों के प्रति दुख व्यक्त किया है।
प्रधानमंत्री कार्यालय ने एक ट्वीट में कहा:
“किश्तवाड़ की सड़क दुर्घटना में लोगों की मृत्यु से दुखी हूं। दुख की इस घड़ी में मेरी संवेदनायें शोक संतप्त परिवारों के साथ हैं: प्रधानमंत्री @narendramodi”
राष्ट्रपति सचिवालय
राष्ट्रपति 25 से 28 जुलाई तक जम्मू - कश्मीर और लद्दाख का दौरा करेंगे
राष्ट्रपति श्री रामनाथ कोविंद 25 से 28 जुलाई, 2021 तक जम्मू - कश्मीर और लद्दाख का दौरा करेंगे।
26 जुलाई, 2021 को राष्ट्रपति कारगिल विजय दिवस की 22वीं वर्षगांठ पर लद्दाख स्थित द्रास में कारगिल युद्ध स्मारक पर 1999 के कारगिल युद्ध में अपने प्राणों की आहुति देने वाले भारतीय सैनिकों को श्रद्धांजलि अर्पित करेंगे।
27 जुलाई, 2021 को राष्ट्रपति श्रीनगर में कश्मीर विश्वविद्यालय के 19वें वार्षिक दीक्षांत समारोह में हिस्सा लेंगे और उसे संबोधित करेंगे।
रक्षा मंत्रालय
रक्षा मंत्री श्री राजनाथ सिंह और उत्तर प्रदेश के मुख्यमंत्री श्री योगी आदित्यनाथ ने एपेक्सा कमेटी की पहली बैठक में डेफएक्स 2020 की तैयारियों की समीक्षा की
रक्षा मंत्री श्री राजनाथ सिंह ने उत्तर प्रदेश के मुख्यमंत्री श्री योगी आदित्यनाथ की मौजूदगी में आज डेफएक्सपो 2020 के लिए एपेक्स कमेटी की पहली बैठक की अध्यक्षता की। इस विशाल प्रदर्शनी में भारत की रक्षा विनिर्माण क्षमताओं को प्रदर्शित किया जाएगा। लखनऊ में पहली बार 05 - 08 फरवरी 2020 तक आयोजित होने वाली इस प्रदर्शनी में दुनिया की शीर्ष रक्षा विनिर्माण कंपनियां भी भाग ले रही हैं।
आयोजन की योजना और व्यवस्था की समीक्षा करते हुए रक्षा मंत्री ने कहा कि डेफएक्सपो उत्तर प्रदेश में रक्षा गलियारे के लिए निवेश को काफी प्रोत्साहित करेगा। उन्होंने याद किया कि दक्षिण कोरिया की अपनी हालिया यात्रा के दौरान कई कोरियाई कंपनियों ने उत्तर प्रदेश में निवेश करने की इच्छा जताई थी।
श्री राजनाथ सिंह ने विश्वास जताया कि उत्तर प्रदेश की राज्य सरकार इस आयोजन को सफल बनाने के लिए पूरा सहयोग करेगी। इस आयोजन के लिए उत्तर प्रदेश सरकार द्वारा लगभग 300 एकड़ भूमि की पहचान पहले ही की जा चुकी है।
श्री राजनाथ सिंह ने मुख्यमंत्री श्री योगी आदित्यनाथ के नेतृत्व वाली उत्तर प्रदेश सरकार द्वारा इससे पहले इन्वेस्टर्स समिट और प्रवासी भारतीय दिवस के सफल आयोजन की सराहना करते हुए कहा कि डेफएक्सपो भविष्य में ऐसे आयोजनों के लिए एक दमदार उदाहरण होगा।
श्री योगी आदित्यनाथ ने डेफएक्सपो 2020 के सफल आयोजन के लिए रक्षा मंत्रालय को अपनी सरकार का पूर्ण समर्थन देने का आश्वासन दिया। डेफएक्सपो 2020 की मेजबानी को गर्व की बात कहते हुए श्री योगी आदित्यनाथ ने लखनऊ को इस प्रतिष्ठित आयोजन के लिए चुनने के लिए भारत सरकार को धन्यवाद दिया। उन्होंने कहा कि वर्तमान में साइट लेवलिंग का काम चल रहा है और वह स्थान इस महीने के अंत तक सौंप दी जाएगी। श्री योगी आदित्यनाथ ने कहा कि उत्तर प्रदेश में निवेश के लिए इच्छुक कंपनियों के लिए 3,000 एकड़ का एक भूमि बैंक उपलब्ध है और उन्होंने कंपनियों को सभी आवश्यक सहयोग का भी आश्वासन दिया।
बैठक के दौरान अधिकारियों ने विभिन्न विभागों को दी गई जिम्मेदारियों के बारे में जानकारी दी। डेफएक्सपो इंडिया 2020 ब्रॉशर भी इस अवसर पर जारी किया गया। रक्षा मंत्रालय और उत्तर प्रदेश सरकार के अधिकारियों के बीच एक एमओयू पर भी हस्ताक्षर किए गए और उसका आदान-प्रदान हुआ जिसमें विभिन्न हितधारकों की भूमिकाओं और जिम्मेदारियों का उल्ल्ोख किया गया है।
बैठक में रक्षा राज्य मंत्री श्री श्रीपद नाइक, थल सेनाध्यक्ष जनरल बिपिन रावत, नौसेना अध्यक्ष एडमिरल करमबीर सिंह, रक्षा सचिव डॉ. अजय कुमार, रक्षा उत्पादन सचिव श्री सुभाष चंद्रा, रक्षा वित्त सचिव श्रीमती गार्गी कौल, रक्षा अनुसंधान एवं विकास विभाग में सचिव एंव डीआरडीओ अध्यक्ष, डॉ. जी सतीश रेड्डी, रक्षा मंत्रालय के अन्य वरिष्ठ अधिकारी और उत्तर प्रदेश सरकार के मुख्य सचिव एवं इस आयोजन की नोडल एजेंसी हिंदुस्तान एयरोनॉटिक्स लिमिटेड के प्रतिनिधियों ने भाग लिया।
रक्षा मंत्रालय के तत्वावधान में आयोजित प्रमुख रक्षा प्रदर्शनी डेफएक्सपो 2020 के 11वें संस्करण के लोगों पर 'भारत- उभरता रक्षा विनिर्माण केंद्र' चित्रित होगा। इस घटना का विषय है, 'रक्षा में डिजिटल परिवर्तन'।
स्वास्थ्य एवं परिवार कल्याण मंत्रालय
भारत ने 85% की रिकवरी दर के साथ हासिल की नई ऊंचाई
ठीक होने वाले मामलों और सक्रिय मामलों के बीच का अंतर 48 लाख से अधिक हुआ
18 राज्यों /केन्द्र शासित प्रदेशों ठीक होने की दर राष्ट्रीय औसत से अधिक
भारत ने एक महत्वपूर्ण उपलब्धि हासिल कर ली है। पिछले कुछ हफ्तों में ठीक होने वाले मामलों की उच्च संख्या का क्रम जारी है और राष्ट्रीय रिकवरी दर आज 85 फीसदी तक पहुंच गई है। पिछले 24 घंटों के दौरान नए पुष्ट हुए मामलों की तुलना में रिकवर होने वाले मामलों की संख्या अधिक रही है।
देश में पिछले 24 घंटों में 82,203 रोगी ठीक हुए हैं, जबकि नए पुष्ट मामलों की संख्या 72,049 रही है। ठीक होने वाले रोगियों की कुल संख्या 57,44,693 हो गई है। इसकी बदौलत अधिकतम ठीक होने वाले रोगियों के मामले में भारत की वैश्विक स्थिति लगातार मजबूत बनी हुई है।
बड़ी संख्या में ठीक होने वाले रोगियों की संख्या के चलते सक्रिय मामलों और ठीक होने वाले मामलों के बीच अंतर और अधिक बढ़ गया है। ठीक होने वाले मामलों और सक्रिय मामलों  के बीच का अंतर 48 लाख  से अधिक हो गया। ठीक होने वाले मामले सक्रिय मामलों से 6.32 गुना हैं जो यह प्रदर्शित करते हैं कि ठीक होने वाले रोगियों की संख्या लगातार बढ़ रही है।
देश में सक्रिय मामलों में और कमी आई हैं और यह 13.44% तक नीचे खिसक गया है और लगातार घट रहा है।
राष्ट्रीय आंकड़े की बात करें तो 18 राज्यों / केंद्रशासित प्रदेशों में रिकवरी की दर राष्ट्रीय औसत से अधिक है।
ठीक होने वाले नए मामलों में से 75 फीसदी योगदान दस राज्यों का है जिनमें महाराष्ट्र, कर्नाटक आंध्र प्रदेश, तमिलनाडु, केरल, उत्तर प्रदेश, ओडिशा, छत्तीसगढ़, पश्चिम बंगाल और दिल्ली शामिल हैं।
महाराष्ट्र इस सूची में शीर्ष पर है जहां एक दिन में लगभग 17,000 रोगी ठीक हुए हैं जबकि कर्नाटक ने एक दिन में ठीक होने वाले रोगियों की इस सूची में 10,000 से अधिक का योगदान दिया है।
देश में पिछले 24 घंटों के दौरान कुल 72,049 नए मामले सामने आए हैं।
10 राज्यों / केंद्र शासित प्रदेशों का नए पुष्टि किए गए मामलों में 78% का योगदान है।
महाराष्ट्र इस सूची में शीर्ष पर है जिसने इसमें लगभग 10,000 मामलों का योगदान दिया है और इसके बाद कर्नाटक का नंबर आता है जिसने इस सूची में 12,000 से अधिक का योगदान दिया है।
पिछले 24 घंटों के दौरान देश भर में 986 मौतें हुई हैं।
कोविड के कारण पिछले 24 घंटों में हुई मौतों में 83% मौतें 10 राज्यों / केन्द्र शासित प्रदेशों में हुई हैं।
नई मौतों में महाराष्ट्र में सर्वाधिक 370 मौतें के साथ 37 फीसदी मौत हुई है। इसके बाद कर्नाटक में 91 रोगियों की मौत हुई है।
अक्टूबर से लेकर दिसंबर तक त्यौहारों का समय होता है और इस दौरान धार्मिक पूजा, मेले, रैलियां, प्रदर्शनियां, सांस्कृतिक समारोह, जुलूस आदि के लिए निर्दिष्ट स्थानों में बड़ी संख्या में लोग जमा होते हैं। ये आयोजन एक दिन या एक सप्ताह या उससे अधिक समय तक हो सकते हैं। कोविड -19 संक्रमण के प्रसार को रोकने के लिए, स्वास्थ्य और परिवार कल्याण मंत्रालय ने त्यौहारों के दौरान कोविड-19 के प्रसार को रोकने के लिए निवारक उपायों पर मानक संचालन प्रक्रिया जारी की है। जिसके बारे में आप यहां से जानकारी हासिल कर सकते हैं:
https://www.mohfw.gov.in/pdf/StandardOperatingProceduresonpreventivemeasurestocontainspreadofCOVID19duringfestivities.pdf
एमजी/एएम/केजे
(
स्वास्थ्य एवं परिवार कल्याण मंत्रालय
केंद्रीय स्वास्थ्य मंत्रालय ने मणिपुर के सार्वजनिक स्वास्थ्य प्रयासों में मदद करने के लिए डॉक्टरों की टीम नियुक्त की
टीम में एम्स कल्याणी, एम्स गुवाहाटी और एनईआईजीआरआईएमएस शिलांग के डॉक्टर शामिल हैं
इनमें शामिल डॉक्टर सर्जरी, मनोरोग, चिकित्सा, प्रसूति और स्त्री रोग, बाल चिकित्सा, मूत्र विज्ञान और आपातकालीन देखभाल के विशेषज्ञ हैं
केंद्रीय स्वास्थ्य मंत्री डॉ. मनसुख मांडविया के निर्देशन में स्वास्थ्य मंत्रालय ने तुरंत प्रभाव से डॉक्टरों की कई टीमों को मणिपुर भेजा है।
डॉक्टरों की छह टीमों में सर्जरी, मनोरोग, चिकित्सा, प्रसूति एवं स्त्री रोग, बाल चिकित्सा, मूत्र विज्ञान और आपातकालीन स्वास्थ्य देखभाल में विशेषज्ञता रखने वाले चार डॉक्टर हैं। डॉक्टरों की ये टीम मणिपुर सरकार को स्वास्थ्य सुविधाएं प्रदान करने में मदद करेंगी जो वहां जारी संघर्ष के कारण बुरी तरह प्रभावित हुआ है।
इन टीमों में एम्स कल्याणी, एम्स गुवाहाटी और एनईआईजीआरआईएमएस शिलांग के डॉक्टर शामिल हैं।
रक्षा मंत्रालय
दक्षिणी वायुसेना कमान के कमांडरों का सम्मेलन
वायुसेना प्रमुख एयर चीफ मार्शल आरकेएस भदौरिया पीवीएसएम एवीएसएम वीएम एडीसी, ने दक्षिणी वायु कमान  कमांडरों के सम्मेलन के लिए दिनांक 15 और 16 जुलाई 2021 को तिरुवनंतपुरम का दौरा किया।
एयर मार्शल मानवेंद्र सिंह एवीएसएम वीआरसी वीएसएम, दक्षिणी वायुसेना कमान के एओसी-इन-सी ने उनकी अगवानी की और उन्हें कमान की अभियानगत तैयारियों की स्थिति के बारे में जानकारी दी। दक्षिणी वायुसेना कमान के कमांडरों को अपने संबोधन में वायुसेना प्रमुख ने अपने सैन्य अभियान संबंधी उत्तरदायित्व को पूरा करने में भारतीय वायुसेना की हमेशा तैयार रहने की आवश्यकता को दोहराया। उन्होंने कई बुनियादी ढांचा पहलों पर तेजी से नज़र रखने और अपने उत्तरदायित्व के क्षेत्र में अभियानगत महत्व का कामकाज करने के लिए दक्षिणी वायुसेना कमान के प्रयासों की सराहना की । वायुसेना प्रमुख ने वायुसेना में विशेषकर एलसीए तेजस और सुखोई-30 एमकेआई स्क्वाड्रनों जैसी नई शामिल सैन्य संपत्तियों द्वारा तेजी से अभियानगत तैयारी हासिल कर लेने पर संतोष भी व्यक्त किया ।
कृषि एवं किसान कल्याण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
धान की खरीद में पिछले वर्ष की तुलना में 23.67% की वृद्धि हुई
19048.87 करोड़ रुपये मूल्य की 6510294 कपास की गांठें खरीदी गईं जिससे 1266004 किसान लाभान्वित हुए
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है, जैसा कि पिछले सत्रों में किया गया था।
|
|
खरीफ 2020-21 के लिए धान की खरीद पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू और कश्मीर, केरल, गुजरात, आंध्र प्रदेश, छत्तीसगढ़, ओडिशा, मध्य प्रदेश, महाराष्ट्र, बिहार, झारखंड और पश्चिम बंगाल जैसे राज्यों/ केंद्र-शासित प्रदेशों में सुचारु रूप से चल रही है। पिछले वर्ष के352.70लाख मीट्रिक टन की तुलना में इस वर्ष 436.20 लाख मीट्रिक टन से अधिक धान की खरीद की जा चुकी है और इस प्रकार पिछले वर्ष के मुकाबले धान खरीद में 23.67 प्रतिशत की वृद्धि दर्ज की गयी है। 436.20लाख मीट्रिक टन की कुल खरीद में से अकेले पंजाब नेइस वर्ष 30 नवंबर 2020 को खरीद सीजन के समाप्त होने तक202.77लाख मीट्रिक टन का योगदान दिया है, जो कुल खरीद का 46.48 % है।
|
|
वर्तमान में जारी केएमएस खरीद संचालन के तहत 82356.16 करोड़ रुपये मूल्य के धान की खरीद की गयी है और इससे लगभग 52.74 लाख किसान लाभान्वित हुए हैं।
इसके अलावा, राज्यों से प्रस्ताव के आधार पर खरीफ विपणन सीजन 2020 के लिए तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तरप्रदेश, ओडिशा, राजस्थान और आंध्र प्रदेश राज्यों से मूल्य समर्थन योजना  के तहत 51.66 लाख मीट्रिक टन दलहन और तिलहन की खरीद के लिए मंजूरी दी गई थी। इसके अलावा, आंध्र प्रदेश, कर्नाटक, तमिलनाडु और केरल राज्यों के लिए कोपरा  की 1.23 लाख मीट्रिक टन की खरीद को भी मंजूरी दी गई। पीएसएस के तहत अन्य राज्य/केन्द्र शासित प्रदेशों से खरीद के प्रस्तावों की प्राप्ति पर दलहन, तिलहन और कोपरा के लिए भी मंजूरी दी जाएगी ताकि अधिसूचित फसल अवधि के दौरान बाजार दर एमएसपी से कम होने की स्थिति में वर्ष 2020-21 के लिए अधिसूचित एमएसपी के आधार पर इन फसलों के एफएक्यू ग्रेड की खरीद, राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा संबंधित राज्यों/केंद्र शासित प्रदेशों में सीधे पंजीकृत किसानों से की जा सके।
23दिसंबर 2020 तक सरकार ने अपनी नोडल एजेंसियों के माध्यम से 1197.40करोड़ रुपये की एमएसपी मूल्य वाली मूंग, उड़द, मूंगफली की फली और सोयाबीन की 223594.64मीट्रिक टन की खरीद की है जिससे तमिलनाडु, महाराष्ट्र, गुजरात, हरियाणा और राजस्थान के 121655किसान लाभान्वित हुए हैं।
इसी तरह, 23दिसंबर 2020 तक 52.40 करोड़ रुपये के एमएसपी मूल्य पर 5089 मीट्रिक टन कोपरा  की खरीद की गई है, जिससे कर्नाटक और तमिलनाडु के 3,961 किसान लाभान्वित हुए हैं जबकि पिछले वर्ष इसी अवधि के दौरान 293.34 मीट्रिक टन कोपरा खरीदा गया था। कोपरा और उड़द के संदर्भ में, अधिकांश प्रमुख उत्पादक राज्यों में दरें एमएसपी से अधिक हैं। संबंधित राज्य/केन्द्र शासित प्रदेश की सरकारें खरीफ की फसल दलहन और तिलहन के संबंध में आवक के आधार पर संबंधित राज्यों द्वारा तय की गई तारीख से खरीद शुरू करने के लिए आवश्यक व्यवस्था कर रही है।
पंजाब, हरियाणा, राजस्थान, मध्य प्रदेश, महाराष्ट्र, गुजरात, तेलंगाना, आंध्र प्रदेश, ओडिशा और कर्नाटक राज्यों में एमएसपी के तहत बीज कपास  की खरीद प्रक्रिया सुचारु रूप से चल रही है। 23दिसंबर 2020 तक 6510294कपास की गांठें खरीदी गईं जिनका मूल्य 19048.87करोड़ रुपये हैं जिससे 1266004किसान लाभान्वित हुए हैं।
युवा कार्यक्रम एवं खेल मंत्रालय
मेजर ध्यानचंद नेशनल स्टेडियम को 6 विश्व-स्तरीय स्क्वैश कोर्ट मिलेंगे, केंद्रीय विदेश मंत्री ने श्री किरेन रिजिजू की उपस्थिति में आधारशिला रखी
केंद्रीय विदेश मंत्री डॉ. एस जयशंकर ने आज नई दिल्ली में केंद्रीय युवा कार्यक्रम और खेल मंत्री किरेन रिजिजू की उपस्थिति में मेजर ध्यानचंद नेशनल स्टेडियम में 6 स्क्वैश कोर्ट की आधारशिला रखी।
मुख्य अतिथि डॉ. एस जयशंकर जो स्वयं खेल के प्रति उत्साह रखते हैं और एक उत्सुक स्क्वैश खिलाड़ी हैं, ने इस परियोजना की सराहना की और कहा कि जब सुविधाएं तैयार हो जाएंगी तो उस समय वे यहां पर आकर स्क्वैश खेलेंगे। उन्होंने कहा, ‘भारत में शानदार खेल प्रतिभा है। इसमें सक्षम और उत्साही कोच हैं, जो उस प्रतिभा को तैयार करने के लिए समय देंगे। वह स्थान उपलब्ध नहीं था, जहां प्रतिभा प्रशिक्षकों से मिल सकें। मुझे विश्वास है कि यह एक मॉडल सुविधा होगी और इससे अधिक आने वाली कई सुविधाओं के लिए उत्प्रेरक का काम करेगी। हमें खेल का लोकतांत्रिकरण करना होगा, इसमें एक विशेषाधिकार नहीं होना चाहिए। अधिकांश खेल जिनमें हमने अच्छा प्रदर्शन किया है, उनका लोकतांत्रिकरण किया गया। मुझे उम्मीद है कि स्क्वैश के मामले में यह उस दिशा में एक कदम है।’
इस परियोजना के लिए 5.52 करोड़ रुपये की मंजूरी दी गई है। इसके तहत 750 वर्गमीटर क्षेत्र में 6 एकल स्क्वैश कोर्ट का निर्माण किया जाएगा। इनमें से 3 कोर्ट को गतिशील दीवारों की मदद से दोहरे कोर्ट में परिवर्तित किया जा सकेगा। इस परियोजना को पूरा करने के लिए 6 महीने का अनुमानित समय निर्धारित किया गया है।
खेल मंत्री श्री किरेन रिजिजू ने कहा कि यह नई सुविधा विश्व चैंपियनों को पैदा करने वाली है। उन्होंने कहा, ‘नेशनल स्टेडियम में स्थान बनाना स्वयं में महत्वपूर्ण है। इस परिसर की जगह इस सुविधा को गति देगी।6 स्क्वैश कोर्ट की यह सुविधा न केवल विश्व-स्तरीय होगी बल्कि उत्कृष्टता केंद्र भी होंगेजहां हम विश्व चैंपियनों को तैयार करेंगे और मुझे विश्वास है कि आने वाले नए खिलाड़ी इस केंद्र का अधिकतम लाभ उठाएंगे। हमारा प्रयास है कि खिलाड़ियों को सुविधा के लिए इधर-उधर न देखना पड़े, हम उन्हें सुविधाएं प्रदान करेंगे।’
एशियाई खेलों और राष्ट्रमंडल खेलों में स्क्वैश भारत के लिए सबसे सफल खेल रहा है। इसमें सौरव घोषाल, दीपिका पल्लीकल और जोशना चिनप्पा ने देश के लिए पदक हासिल किये।
इस समारोह में भारतीय खेल प्राधिकरण के महानिदेशक श्री संदीप प्रधान, स्क्वैश रैकेट्स फेडरेशन ऑफ इंडिया  के महासचिव साइरस पोंचा, नेशनल बिल्डिंग्स कंस्ट्रक्शन कॉरपोरेशन के परियोजना निदेशक श्री नीलेश शाह सहित कई गणमान्य व्यक्तियों हिस्सा लिया।
प्रधानमंत्री कार्यालय
प्रधानमंत्री ने भागलपुर में धमाके से हुई जनहानि पर गहरा शोक व्यक्त किया
प्रधानमंत्री श्री नरेन्द्र मोदी ने भागलपुर में धमाके से हुई जनहानि पर गहरा शोक व्यक्त किया है। प्रधानमंत्री ने इस घटना से संबंधित हालात के बारे में बिहार के मुख्यमंत्री श्री नीतीश कुमार से बातचीत की और कहा कि प्रशासन राहत और बचाव कार्यों में लगा हुआ है तथा पीड़ितों को हर संभव सहायता उपलब्ध कराई जा रही है।
एक ट्वीट में प्रधानमंत्री ने कहा;
‘‘बिहार के भागलपुर में धमाके से हुई जनहानि की खबर पीड़ा देने वाली है। मैं घायलों के शीघ्र स्वस्थ होने की कामना करता हूं। घटना से जु़ड़े हालातों पर मुख्यमंत्री श्री नीतीश कुमार से भी बात हुई। प्रशासन राहत और बचाव कार्यों में लगा हुआ है और पीड़ितों को हर संभव सहायता दी जा रही है।’’
रक्षा मंत्रालय
युद्ध अभ्यास समुद्र शक्ति-23 समाप्त
भारत और इंडोनेशिया के बीच चौथा द्विपक्षीय नौसैनिक अभ्यास, समुद्र शक्ति-23, 19 मई 2023 को दक्षिण चीन सागर में संपन्न हुआ।
17 से 19 मई 2023 का समुद्री फेज एएसडब्ल्यू कार्वेट, आईएनएस कवरत्ती, चेतक हैलीकॉप्टर और एक डोर्नियर समुद्री पेट्रोल विमान की भागीदारी का साक्षी बना। इंडोनेशिया की नौसेना में केआरआई सुल्तान इसकानदार मुदा, पैंथर हैलीकॉप्टर और सीएन 235 समुद्री पेट्रोल विमान भी शामिल है। युद्धाभ्यास में पनडुब्बी रोधी हथियार, एयर डिफेंस हैलीकॉप्टर, ऑपरेशन फायरिंग के हथियार, सामरिक कुशलता सहित युद्धाभ्यासों की एक पूरी श्रृंखला जो दोनों नौ-सेनाओं के बीच अंतर-संचालनीयता को बढ़ाने वाले युद्धाभ्यास किए गए।
समुद्री फेज से पहले एक सफल बंदरगाह फेज भी हुआ जिसमें, दोनों देशों के अधिकारियों के बीच विचार-विमर्श, टेबलटॉप अभ्यास और खेलों में आदान-प्रदान शामिल था।
समुद्र शक्ति-23 युद्ध अभ्यास के सफल समापन ने सहयोगात्मक व्यवहार द्वारा क्षेत्र में शांति और स्थिरता को प्रोत्साहन देने की दोनों नौ सेनाओं की प्रतिबद्धता की फिर से पुष्टि की और भारत और इंडोनेशिया के बीच मजबूत साझेदारी का प्रदर्शन किया।
स्वास्थ्य एवं परिवार कल्याण मंत्रालय
केन्द्रीय स्वास्थ्य सचिव ने उत्तराखंड के मुख्य सचिव को पत्र लिखा
कुम्भ मेले के दौरान कोविड-19 के प्रसार को नियंत्रित करने के लिए कड़े उपायों पर जोर दिया
केन्द्रीय स्वास्थ्य एवं परिवार कल्याण मंत्रालय के सचिव श्री राजेश भूषण ने उच्च स्तरीय केन्द्रीय टीम के उत्तराखंड के दौरे के समय उठाई गई चिंताओं तथा कुम्भ मेले के दौरान कोविड-19 के प्रसार को नियंत्रित करने के लिए कड़े उपायों की आवश्यकता पर जोर देते हुए उत्तराखंड के मुख्य सचिव को पत्र लिखा है।
हरिद्वार में चल रहे कुम्भ मेले के लिए राज्य द्वारा किए गए चिकित्सा और सार्वजनिक स्वास्थ्य तैयारियों के उपायों की समीक्षा के लिए एनसीडीसी के निदेशक के नेतृत्व में एक उच्च स्तरीय केन्द्रीय टीम ने 16 -17 मार्च, 2021 को उत्तराखंड का दौरा किया था।
केन्द्रीय स्वास्थ्य सचिव ने यह भी बताया कि वर्तमान में भारत के 12 से अधिक राज्यों में पिछले कुछ हफ्तों के दौरान कोविड-19 मामलों में उछाल आया है और इन राज्यों से कुम्भ मेले के दौरान तीर्थयात्रियों के हरिद्वार आने की संभावना भी हो सकती है। यह यह भी बताया गया है कि कुम्भ मेले के दौरान पवित्र शाही स्नान के दिनों के बाद स्थानीय जनसंख्या में कोविड-19 के मामलों में उछाल आने की संभावना है।
केन्द्रीय स्वास्थ्य सचिव ने यह भी बताया कि केन्द्रीय टीम की रिपोर्ट के अनुसार, प्रतिदिन 10-20 तीर्थयात्री और 10-20 स्थानीय लोग कोविड-19 से संक्रमित हो रहे हैं। इस संक्रमण दर से कुम्भ के दौरान कोविड-19 के मामले तेजी से बढ़ने की आशंका है और कुम्भ मेले के दौरान स्थ्िाति काफी बिगड़ सकती है।
राज्य को सूचित किया गया है कि हरिद्वार में रिपोर्ट की जाने वाली दैनिक परीक्षण संख्याएं  बड़ी संख्या में अपेक्षित तीर्थयात्राओं को प्रभावी ढंग से पूरा करने के लिए पर्याप्त नहीं हैं। यह सलाह दी गई है कि तीर्थयात्रियों और स्थानीय जनसंख्या का उचित रूप से परीक्षण किया जाए, यह सुनिश्चित करने के लिए आईसीएमआर के दिशा-निर्देशों के अनुसार वर्तमान में आरटीपीआर परीक्षणों का हिस्सा काफी बढ़ाया जाना चाहिए।
राज्य सरकार को निम्नलिखित उपाय करने की भी सलाह दी गई है: -
- स्वास्थ्य एवं परिवार कल्याण मंत्रालय द्वारा जारी किए गए मानक संचालन प्रक्रियाओं का सावधानीपूर्वक पालन करें। इन मानक संचालन प्रक्रियाओं के मुख्य बिंदुओं को प्रसारित करने के लिए प्रदर्शन चिन्ह दर्शाएं।
- कोविड-19 के लक्षणों के मामले में, विशेष रूप से स्थानीय जनसंख्या के बीच, खुद ही रिपोर्टिंग किए जाने के बारे में जागरूकता बढ़ाना।
- आपातकालीन परिचालन केन्द्रों के माध्यम से एआरआई /आईएलआई मामलों की प्रवृत्ति की निगरानी करके अतिसंवेदनशील जनसंख्या वाले क्षेत्रों में प्रारंभिक चेतावनी संकेत उत्पन्न करने के लिए प्रणाली स्थापित करें।
- संभावित उच्च संचरण क्षेत्रों में परीक्षण बढ़ाने का महत्वपूर्ण लक्ष्य रखना।
- कुम्भ के दिनों में पवित्र स्नान से पहले और बाद में फ्रंटलाइन श्रमिकों का आवधिक परीक्षण जारी रखें।
- पर्याप्त संख्या में गंभीर रोगी देखभाल एवं उपचार सुविधाओं के संचालन को सुनिश्चित करना।
- कोविड के दौरान समुचित व्यवहार का कड़ाई से पालन करने के लिए सभी प्रकार के मीडिया प्लेटफार्मों का उपयोग करके प्रभावी जोखिम संवाद सुनिश्चित करना।
- कोविड के मामलों में तेजी से वृद्धि होने की स्थिति में, तुरंत एनसीडीसी के परामर्श से जीनोम सिक्यूवेंसिंग के लिए नमूने भेजें।
केन्द्रीय स्वास्थ्य सचिव ने उत्तराखंड सरकार से स्वास्थ्य मंत्रालय की पूर्वोक्त सिफारिशों के अनुरूप राज्य द्वारा किए जा रहे सार्वजनिक स्वास्थ्य संबंधी उपायों का जायजा लेने का आग्रह किया है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 444वां दिन
भारत का समग्र टीकाकरण कवरेज 184.85 करोड़ से अधिक हुआ
आज शाम 7 बजे तक 14 लाख से ज्यादा टीके की खुराक दी गई
12-14 आयु वर्ग के किशोरों को अब तक 1.91 करोड़ से अधिक खुराक दी गई
भारत का कोविड-19 टीकाकरण कवरेज आज 184.85 करोड़  से अधिक हो गया। आज शाम 7 बजे तक 14 लाख  से ज्यादा टीके की खुराक दी गई। अब तक 12-14 आयु वर्ग के किशोरों को कोविड-19 टीके की 1.91 करोड़  से अधिक पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.36 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10403851
|
|
दूसरी खुराक
|
|
10002224
|
|
प्रीकॉशन डोज
|
|
4490454
|
|
एफएलडब्ल्यू
|
|
पहली खुराक
|
|
18413493
|
|
दूसरी खुराक
|
|
17514760
|
|
प्रीकॉशन डोज
|
|
6928335
|
|
आयु वर्ग 12-14 वर्ष
|
|
पहली खुराक
|
|
19147026
|
|
आयु वर्ग 15-18 वर्ष
|
|
पहली खुराक
|
|
57381649
|
||
|
दूसरी खुराक
|
|
38690955
|
|
आयु वर्ग 18-44 वर्ष
|
|
पहली खुराक
|
|
554802896
|
|
दूसरी खुराक
|
|
467621398
|
|
आयु वर्ग 45-59 वर्ष
|
|
पहली खुराक
|
|
202782246
|
|
दूसरी खुराक
|
|
185722906
|
|
60 वर्ष से अधिक
|
|
पहली खुराक
|
|
126762842
|
|
दूसरी खुराक
|
|
115680814
|
|
प्रीकॉशन डोज
|
|
12189358
|
|
कुल दी गई पहली खुराक
|
|
989694003
|
|
कुल दी गई दूसरी खुराक
|
|
835233057
|
|
प्रीकॉशन डोज
|
|
23608147
|
|
कुल
|
|
1848535207
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 4 अप्रैल, 2022 
|
|
एचसीडब्ल्यू
|
|
पहली खुराक
|
|
40
|
|
दूसरी खुराक
|
|
570
|
|
प्रीकॉशन डोज
|
|
7293
|
|
एफएलडब्ल्यू
|
|
पहली खुराक
|
|
54
|
|
दूसरी खुराक
|
|
966
|
|
प्रीकॉशन डोज
|
|
12592
|
|
आयु वर्ग 12-14 वर्ष
|
|
पहली खुराक
|
|
501539
|
|
आयु वर्ग 15-18 वर्ष
|
|
पहली खुराक
|
|
46951
|
||
|
दूसरी खुराक
|
|
138159
|
|
आयु वर्ग 18-44 वर्ष
|
|
पहली खुराक
|
|
41771
|
|
दूसरी खुराक
|
|
378845
|
|
आयु वर्ग 45-59 वर्ष
|
|
पहली खुराक
|
|
6383
|
|
दूसरी खुराक
|
|
83891
|
|
60 वर्ष से अधिक
|
|
पहली खुराक
|
|
4776
|
|
दूसरी खुराक
|
|
52270
|
|
प्रीकॉशन डोज
|
|
145936
|
|
कुल दी गई पहली खुराक
|
|
601514
|
|
कुल दी गई दूसरी खुराक
|
|
654701
|
|
प्रीकॉशन डोज
|
|
165821
|
|
कुल
|
|
1422036
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।